മ്യൂച്വല് ഫണ്ട് നിക്ഷേപമുള്ള ഓഹരികള് നിക്ഷേപകര്ക്ക് വിപണിയില് നല്കിയത് മികച്ച നേട്ടം മ്യൂച്വല് ഫണ്ടുകള്ക്ക് ഉയര്ന്ന ഓഹരി പങ്കാളിത്തമുള്ള കമ്ബനികള് വിപണിയില് വേറിട്ട പ്രകടനം കാഴ്ച വെക്കുന്നു. സെന്സെക്സിനേക്കാള് ഏറെ ഉയര്ന്ന നേട്ടമാണ് 2021ല് ഈ ഓഹരികള് നല്കിയത്. മ്യൂച്വല് ഫണ്ടുകളുടെ പ്രിയ കമ്ബനികളില് ഒരു ഓഹരിയുടെ വില ഈ വര്ഷം ഇരട്ടിയായി. മൂന്ന് ഓഹരികള് 50 ശതമാനത്തിലേറെ ഉയര്ന്നു. സെന്സെക്സ് ഈ വര്ഷം നല്കിയത് 24 ശതമാനം നേട്ടമാണ്. മറ്റ് മൂന്ന് ഓഹരികള്ക്ക് കൂടി ഇതിനേക്കാള് ഉയര്ന്ന നേട്ടം നല്കാന് സാധിച്ചു. മ്യൂച്വല് ഫണ്ടുകള്ക്ക് ഏറ്റവും ഉയര്ന്ന ഓഹരി പങ്കാളിത്തമുള്ള കമ്ബനിയാണ് കെഎന്ആര് കണ്സ്ട്രക്ഷന്സ്. മ്യൂച്വല് ഫണ്ടുകള്ക്ക് 32.6 ശതമാനം ഓഹരി പങ്കാളിത്തമാണ് ഈ കമ്ബനിയിലുള്ളത്. ഈ ഓഹരി ഈ വര്ഷം 77 ശതമാനം ഉയര്ന്നു. മ്യൂച്വല് ഫണ്ടുകള്ക്ക് 26.52 ശതമാനം ഓഹരി പങ്കാളിത്തമുള്ള പിഎന്സി ഇന്ഫ്രാടെക് ഈ വര്ഷം 101 ശതമാനം നേട്ടമാണ് നല്കിയത്. 80 ശതമാനം നേട്ടം 2021ല് നല്കിയ ഇക്വിറ്റാസ് ഹോള്ഡിങ്സില് മ്യൂച്വല് ഫണ്ടുകള്ക്ക് 29.78 ശതമാനം ഓഹരി പങ്കാളിത്തമാണുള്ളത്. മ്യൂച്വല് ഫണ്ടുകള്ക്ക് 30.78 ശതമാനം ഓഹരി പങ്കാളിത്തമുള്ള ഗ്രീന്പ്ലൈ ഇന്റസ്ട്രീസ് 57 ശതമാനവും 26.57 ശതമാനം ഓഹരി പങ്കാളിത്തമുള്ള അലുവാലിയ കോണ്ട്രാക്ട്സ് 37 ശതമാനവും നേട്ടമാണ് ഈ വര്ഷം കൈവരിച്ചത്. ഫണ്ട് ഹൗസുകളുടെ ഓഹരി പങ്കാളിത്തം ഉയര്ന്ന നിലവാരത്തിലുള്ള ടെക്നോ ഇലക്ട്രിക്, ക്രോംപ്റ്റണ് ഗ്രീവ്സ് കണ്സ്യൂമര് ഇലക്ട്രിക്കല്സ്, ഫെഡറല് ബാങ്ക് എന്നീ ഓഹരികള് 2126 ശതമാനം നേട്ടമാണ് 2021ല് നല്കിയത്. അതേ സമയം സിറ്റി യൂണിയന് ബാങ്ക്, ഡിസിബി ബാങ്ക് എന്നീ ഓഹരികള് ഈ വര്ഷം 1622 ശതമാനം ഇടിവ് നേരിട്ടു.